5 dejstev o seksu, ki jih morda še ne poznaš

Ljudje se radi hvalimo, da vemo in znamo vse, še posebej kadar je govora o seksu. Pa res?

Tokrat sem preverila nekaj zanimivih dejstev o seksu, ki bodo marsikoga pustila odprtih ust. Tako tiste, ki vse vedo, kot tiste, ki so menili, da je temu morda vendarle tako.

1. Dober seks traja več ur

Pa kaj še?! Fantje, si predstavljate, da bi ure in ure lazili in skakali po svoji dragi (nekateri se bodo seveda nasmehnili in prikimali)? Ali pa punce, bi preživele večurno spolno obleganje vaših ljubimcev? Verjetno precej težko.

Morda ste kdaj kje zasledili, da sta se, popularni pevec Sting in njegova žena predajala strastem (tantričnemu seksu) kar 7 ur!?
A realnejši podatek za vse, ki imate zdajle močno razprte oči je, da večina preferira spolni odnos v trajanju od 7 do 13 minut. No ja, kar se mene tiče, lahko. Ampak večkrat.

2. Moški imajo raje pornografijo

Res je da po nekaterih podatkih 2/3 vseh moških redno gleda pornografijo in ob zadovoljuje svoje potrebe, medtem ko je delež žensk, ki rade pokukajo v svet odraslih na ta način, okoli tretjina. Dejstvo pa je, da imajo tako ženske kot moški, radi pornografsko ozadje preden se spravijo k tistim rečem. Torej, dobra za “kurjenje”.

3. Ko upade libido je konec

Ljudje v zrelih letih se zgrozijo, ko jim upade libido. Po eni strani zaradi sebe, po drugi strani pa zaradi zavedanja, da bodo tako manj zanimivi za svojega partnerja. Ampak na srečo obstajajo rešitve za to. Za začetek je potrebno spremeniti prehrano, ki naj bo zdrava kar se le da. Banane, čokolade, fige in denimo školjke, ter oreščki pa bodo pri tem v veliko pomoč.

S partnerjem spremenita vedenje v spalnici. Zamenjajta običajne ure ko seksata, privoščita si kakšen nov položaj, ali si omislita erotične igračke. Če je zares hudo lahko posežeta tudi po kakšnih “dopolnilih” za vedrejši duh in telo, ki so na voljo v prosti prodaji, a tudi po tistih na recept. Pogovorite se s svojim zdravnikom.

4. Z orgazmom do boljšega spanca

Imaš težave z nespečnostjo, dolgo v noč strmiš v strop? Lahko si pomagaš na najbolj prijeten način kar si jih lahko zamisliš. Z orgazmom pred spanjem! Ne glede na to, ali s partnerjem ali sam/a, bo orgazem na tvoj ritem spanja deloval bolje kot uspavalne tablete. Še posebej moški so znani po tem, da po seksu takoj zaspijo in s tem jezijo svoje partnerke. Zveni znano?

5. Reden seks varuje zdravje

Tako je. In to lahko poveš tudi svojemu partnerju. Reci, da želiš seksati za zdravje. Malo za hec, a tudi zares. Reden seks znižuje pritisk, saj gre dejansko za intenzivno telovadbo (velja za aktiven seks), ta pa dviguje srčni utrip in s tem skrbi za boljšo telesno pripravljenost. Torej, manj možnosti za srčno žilne bolezni. Da ne omenjam kako seks deluje na stanje duha. In srečen človek je zagotovo zdrav človek.