Največje zmote o ženskih orgazmih – zakaj moški še vedno ne razumejo vsega?

Orgazem je tista češnja na torti strasti, zaradi katerega je seks nepozabna izkušnja. Vendar pot do vrhunca ni za vse enaka.

Ženske ne delujejo kot stikalo, ki bi ga preprosto preklopili in čakali, da eksplodira od zadovoljstva. Medtem ko se moški pogosto osredotočajo na tehniko, gre pri pri ženskem orgazmu za veliko več kot le za pritiske in gibe.

Pogosto se zmotno verjame, da je vsaka ženska orgazmično eksplozivna na enak način. Resnica? Vsaka ima svoje “gumbke”, ritem in načine, ki jo pripeljejo do ekstaze. Orgazem je ples misli, dotikov in vzburjenja, ki se stopnjuje do neizogibnega trenutka popolnega zadovoljstva. Pa poglejmo, katere zmote moški še vedno ponavljajo in zakaj je čas, da spoznajo resnico.

Če je dovolj velik in trd, ji bo prišlo

Dolžina ali debelina moškega orodja ne pomeni nujno vrhunca za partnerko. Penetracija je zgolj en del igre, ki ženske pogosto sploh ne pripelje do orgazma. Večina jih za eksplozivno izkušnjo potrebuje nekaj povsem drugega. Stimulacijo klitorisa!

Raziskave kažejo, da le 20 % žensk doživlja orgazem zgolj z vaginalno penetracijo, medtem ko je pri večini potrebna dodatna stimulacija. Torej, dragi moški, čas je, da prste uporabite za kaj več kot zgolj brskanje po telefonu.

Če ne pride, pomeni, da ji ni bilo dobro

Orgazem ni edino merilo dobrega seksa. ženske uživajo tudi v potovanju do vrhunca, v igrivosti in napetosti, ki se gradi. Seks je lahko odličen, tudi če ne pride do konca in to ne pomeni, da si v postelji pogorel.

Četrtina žensk prizna, da je vsaj enkrat zaigrala orgazem, kar pomeni, da njihova tiha vzburjenost ne pomeni nujno nezadovoljstva. Vprašaj jo, kaj jo resnično zažge, opazuj njene odzive in se igraj z njenim telesom. Ni vse v tem, da pride, ampak kako se oba po seksu počutita.

Več akcije, hitreje bo prišla

Napačno je prepričanje, da je agresivno drgnjenje ali “nabijanje” hitrejša in zanesljiva pot do ženskega orgazma. Nekatere uživajo v grobosti, toda napačen ritem ali pretirana sila lahko povzroči več neprijetnosti kot užitka.

Najboljša metoda je opazovanje njenega dihanja, gibov telesa in zvokov. Če se umika ali ni popolnoma sproščena, nekaj ni prav. Včasih so najboljše tiste fine poteze, ki se stopnjujejo v neustavljivo strast.

Ena poza za vse

Misionarec je klasika, a ni vedno recept za uspeh. Vsaka ženska ima svoj najljubši način, kako najlažje pride do vrhunca. Nekatere najbolj uživajo v “doggyju”, druge pri jezdenju na vrhu, tretje potrebujejo neposredno stimulacijo klitorisa. Ne boj se eksperimentirati! Vsaka nova poza prinese drugačen občutek in odkrivanje, kaj ji resnično paše.

Če je mokra, pomeni, da je pripravljena

Vlažnost njene muce je znak vzburjenja, vendar ne pomeni nujno, da je pripravljena na akcijo. Orgazem ni avtomatska posledica vlažne muce, ampak je odvisen od celotne dinamike v spalnici. Mentalna stimulacija, šepeti, vonj njenega partnerja, globok pogled v oči, vse to vpliva na končni izid. Zato se ne zanašaj zgolj na telesne odzive, ampak prisluhni njenim potrebam.

Naj seks postane umetnost raziskovanja

Moški, čas je, da pozabite na stare “priročnike” o ženskih orgazmih. Vsaka partnerka je svet zase in najboljša pot do njenega vrhunca je kombinacija opazovanja, raziskovanja in nečesa tako preprostega, a pogosto spregledanega… pogovora.