Ko seks zunaj zveze ni varanje

Seks z nekom drugim, partner pa za to ve in je celo za? Za marsikoga recept za katastrofo, za nekatere pare pa presneto vroč dogovor.

Ne govorim o skrivnih sporočilih, izgovorih in brisanju zgodovine na telefonu. Govorim o dogovoru, pri katerem oba vesta, da se lahko kdaj zgodi tudi kdo drug. In ravno to je zanimivo. Nekateri pari si dovolijo občasne avanture, pa jih to ne oddalji.

Nasprotno, v njihove zvezoe prinese nekaj napetosti, radovednosti in tistega občutka, da partner ni postal samoumeven samo zato, ker že dolgo spi v isti postelji. Ni za vsakogar, vsekakor pa je precej bolj razširjeno, kot bi sklepali po pogovorih ob nedeljskem kosilu.

Zakaj si nekdo sploh želi seksa drugje?

Najprej razčistimo eno stvar: želja po nekom drugem še ne pomeni, da doma seks ni ok ali da je zveza tik pred razpadom. Ljudje smo radovedni. Privlačijo nas različni obrazi, glasovi, energije in načini flirtanja. Nekdo nas lahko vzburi popolnoma drugače kot partner, ne da bi zaradi tega partnerja želeli zamenjati.

Prav novost je pogosto tisti najbolj nevaren del. Nekdo, ki te še ne pozna, te gleda drugače. Ne ve, kako izgledaš zjutraj, česa se bojiš in kdo doma vedno pozabi zapreti zobno pasto. V tistem trenutku si samo oseba, ki jo nekdo hoče. In priznati moram, da razumem, zakaj zna biti ta občutek zelo seksi.

Ko dovoljenje spremeni celo igro

Flirt ima čisto drugačen okus, če veš, da doma ne počneš ničesar za hrbtom druge osebe. Ni skrivanja telefona, izmišljenih večerij s prijatelji ali paničnega preverjanja, ali si pustil kakšno sled. Ostane samo tisto bolj zanimivo vprašanje: ali te oseba pred tabo res dovolj privlači, da bi šel korak dlje? Nekateri pari imajo zelo jasne dogovore.

Avantura na dopustu je v redu, sodelavci odpadejo. Enkratno srečanje je dovoljeno, ponovitve ne. Nekateri želijo vedeti, kdaj se je nekaj zgodilo, drugim je ljubše, da podrobnosti ostanejo zasebne. Pravila niso seksi zato, ker bi bila stroga, ampak zato, ker odstranijo zmedo. Ko veš, kje je meja, se je veliko lažje sprostiti znotraj nje.

“Povej mi vse” je lahko del erotične igre

Pri nekaterih se najbolj vroč del začne šele po avanturi. Partner se vrne domov in drugi želi vedeti, kako je bilo. Kdo je naredil prvi korak, kako hitro je preskočila kemija, kaj ga je najbolj privlačilo. Za nekoga bi bil tak pogovor muka, za drugega pa najboljši uvod v zelo nemiren večer. Obstaja tudi nasprotna ekipa.

Vedo, da se je nekaj zgodilo, vendar ne želijo podrobnosti. In tudi to zna imeti svoj čar. Nekaj ostane skrivnost, domišljija pa dobi proste roke. Včasih je dovolj že pogled ob vrnitvi domov in stavek: “Je bilo dobro?” Če nas odgovor rahlo zbode in hkrati podžge, smo očitno odkrili precej zanimiv del svoje seksualnosti.

Na Urgenci takšne želje niso nič nenavadnega

Praktični problem odprtega dogovora je precej preprost: kje najti nekoga, ki razume, da oseba ni samska, vendar tudi ne vara? Na običajnem zmenku zna pojasnjevanje odprte zveze hitro postati precej nerodno. Na Urgenci pa ljudje že v profilih odkrito napišejo, kaj iščejo, zato so odprte zveze, svinganje, občasne solo avanture in podobni dogovori precej manj eksotična tema.

To pomeni tudi manj nesporazumov. Nekdo išče samo eno vročo noč, nekdo rednega ljubimca, nek par uživa vsak zase, drugi se kdaj vključi v kompletu. Ko se želje povedo vnaprej, ostane veliko več prostora za tisto, zaradi česar smo sploh prišli: privlačnost, flirt in vprašanje, ali bo spletna kemija dovolj močna tudi v živo.

Ljubosumje ne izgine samo zato, ker sta se dogovorila

Tu se fantazija sreča z realnostjo. Zelo enostavno je reči: “Mene ne bi motilo.” Potem pa partner dejansko odide na zmenek in ura postane štoparica … ena, dve, tri zjutraj. Nenadoma domišljija dela nadure. Je samo seks? Sta se res dobro ujela? Se bosta še videla? Zakaj mene to zdaj moti, če sem bil prej tako navdušen? In zanimivo je, da ljubosumje ni vedno samo neprijetno.

Nekoga celo dodatno vzburi. Ko vidiš, da si osebe ob sebi ne želiš samo ti, jo lahko začneš znova gledati z bolj lačnimi očmi. Toda tu mora biti meja jasna. Če ljubosumje postane kaznovanje, preverjanje telefona in tiha vojna, zabave ni več. Če pa ostane tisti majhen pik v trebuhu, ki se nato spremeni v željo, zna domov prinesti precej vročo energijo.